भारतीय महिला हॉकी टीम का प्रदर्शन एशियन गेम्स 2018 में काफी शानदार रहा. ग्रुप मुकाबले में भारत ने इंडोनेशिया को 8-0, कजाकस्थान को 21-0, दक्षिण कोरिया को 4-1, और थाइलैंड को 5-0 से तथा सेमीफाइनल में चीन की कड़ी टक्कर के बाद भी 1-0 से हराकर फाइनल में जगह बनाई. 1982 में पहली बार एशियन गेम्स (दिल्ली) में महिला हॉकी को शामिल किया गया था और भारतीय महिला टीम ने तब गोल्ड मेडल जीता था. भारत वर्ष 1998 में भी फाइनल में पहुंचा था लेकिन वहां उसे दक्षिण कोरिया के हाथों 1-2 से हार मिली. टीम ने वर्ष 2006 और 2014 में ब्रॉन्ज मेडल जीता था.